फ्लाईओवर की मांग को लेकर सांगटेडा में धरना जारी
जयपुरदिल्ली हाइवे पर सांगटेडा में फ्लाईओवर की मांग को लेकर चल रहा धरना शनिवार को 35 वें दिन भी जारी रहा। धरनास्थल पर पहुंचे डीएसपी महमूद खान पनियाला एसएचओ विजेंद्र सिंह ने धरनार्थियों से वार्ता की एवं एनएचएआई निर्माण कंपनी के अधिकारियों से वार्ता कर शीघ्र ही धरनास्थल पर पहुंचकर उनकी समस्या सुनने को कहा। धरनार्थी रतनलाल शर्मा, पूर्व सरपंच भरताराम, होशियार चौधरी, पंचायत समिति सदस्य भोमसिंह गुर्जर, लीलाराम, सत्यनारायण, यादराम, शिवलाल कपूरिया, रामजीलाल, मातादीन आदि ने पुलिस अधिकारियों को बताया कि सांगटेडा ग्राम हाईवे के दोनों तरफ बसा हुआ है। रोजाना ग्रामीणों को हाइवे क्रॉस करना पड़ता है। जिससे हमेशा हादसे की आशंका रहती है।
कोटपूतली. सांगटेडामे फ्लाईओवर की मांग को लेकर धरने पर बैठे ग्रामीणो से वार्ता करते डीएसपी एसएचओ।
bho_Deva hin_Deva hin_Deva